**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 1.10.24**

**10.1 YMDDIHEURIADAU**

Cyng. Denise Stone, Evan Owen.

**10.2 PRESENNOL**

Cyng. William Hooban (Cadeirydd), Nia Rees (Is-Gadeirydd), Sion Ifor Williams, Jennifer Yuill, Beth Bailey, Edward Griffiths, Sian Edwards, John Ceri Evans, Edward Williams, a Eryl Jones-Williams (Cyngor Gwynedd).

‘Roedd 14 aelod o’r cyhoedd yn bresennol

Cymerwyd y Gadair gan yr Is-Gadeirydd i’r mater isod oherwydd bod gan y Cadeirydd ddiddordeb yn y safle

Croesawodd yr Is-Gadeirydd Mike Tibbetts a Diane Follows o’r Grwp Adfywio i’r cyfarfod i drafod dyfodol safle Y Tir. Datganwyd ganddynt bod angen creu pwyllgor newydd i’r Y Tir a hyn gyda aelodau o ar draws y gymuned. Darllenodd Diane Follows ddatganiad oedd wedi ei baratoi ganddi hi a Mr. Tibbetts. Croesawodd yr Is-Gadeirydd Tracy Brookes o bwyllgor Y Tir i annerch y Cyngor a gofynodd a fyddai y Cyngor Cymuned yn barod i lywio y cyfarfod i greu pwyllgor newydd ag eisiau gwybod pam bod gan aelodau o’r Grwp Adfywio gymaint o ddiddordeb yn nawr yn Y Tir. Croesawodd yr Is-Gadeirydd Mr. Mike Evans o ADRA a cafwyd wybod ganddo bod ADRA yn cefnogi y prosiect a ddim yn ei redeg ag o’r farn bod pawb sydd a diddordeb cael swydd ar y pwyllgo rnewydd i wneud cais. Hefyd cafwyd wybod mae 9 mis o’r les presennol sydd ar ol. ‘Roedd hefyd yn awgrymu bod y Cyngor Cymuned yn gweithredu fel panel i gyfweld a rhai sydd a diddordeb i gymeryd swydd o fewn y pwyllgor newydd. Penderfynwyd trafod y mater hwn pan fyddai yn dod i fyny ar yr agenda a diolchodd yr Is-Gadeirydd i bawb am fynychu y cyfarfod heno a trosglwyddodd yr awenau yn nol i’r Cadeirydd.

**10.3 CYHOEDDIADAU Y CADEIRYDD**

Nid oedd gan y Cadeirydd unrhyw gyhoeddiadau i’w gwneud.

10**.4 COFNODION**

Derbyniwyd cofnodion o gyfarfod Medi 3ydd 2024 fel rhai cywir.

**10.5 MATERION YN CODI O’R COFNODION**

Item 9.9.(E) Adroddodd y Clerc bod Mr. Steffan Jones o Gyngor Gwynedd yn barod i gyfarfod ar Aelodau prynhawn Llun y 14eg o’r mis hwn neu prynhawn Gwener y 18ed o’r mis hwn i drafod y toiledau cyhoeddus yn y pentre. Cytunwyd gofyn iddo ddod i’n cyfarfod ar y 14eg am 1.30 o’r gloch. Adroddwyd bod agoriad swyddogol y maes parcio wedi bod yn un llwyddianus.

Item 9.12 Adroddodd y Cyng. Nia Rees bod y Tim Tacluso wedi cael pris i osod ffens newydd yn y cae peldroed a cytunodd y Cyng. Edward Williams ag Sion Ifor Williams edrych am brisiau eraill cyn derbyn y pris hwn. Cytunwyd gofyn i’r Tim Tacluso a fyddai yn iawn i’r Cyngor archebu y nwyddau ond bod nhw yn gwneud y gwaith ag yn llogi peiriant a cytunodd y Cyng. Nia Rees ddelio gyda’r mater hwn.

**10**.**6 DATGAN BUDDIANT**

Nid oedd neb yn datgan buddiant ar unrhyw fater.

**10.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Mae nifer o bobl leol wedi gofyn i mi beidio ymddiswyddo fel Ymddiriedolwr neuadd y pentref leol. O ganlyniad, rwyf wedi penderfynu aros fel Ymddiriedolwr am y tro. Daeth cynllun Erthygl 4 Gwynedd i rym ar 1 Medi. Mae'n rhaid i berchnogion tai preifat ofyn am ganiatâd cynllunio i newid yr eiddo yn ail gartref neu dŷ gwyliau. Mae hyn yn effeithio ar rannau o Wynedd y tu allan i Barc Cenedlaethol

792………………………………………….Cadeirydd

Eryri ar hyn o bryd. Mae'r Parc Cenedlaethol yn cynllunio cynllun tebyg a fydd yn effeithio ar y maes hwn ar 1af Fehefin 2025. Mae disgwyl heriau cyfreithiol yn erbyn Gwynedd yn y dyfodol agos ar y sail y bydd Erthygl 4 yn effeithio ar werthoedd eiddo ac ati. Oherwydd y sefyllfa ariannol enbyd yng Nghyngor Gwynedd mae trafodaethau'n digwydd i gynyddu ffioedd parcio, casglu sbwriel, gwasanaethau gofal, ffioedd cyngor ac ati. Mae hyn yn ychwanegol at doriadau yn y gwasanaethau sydd ar gael i drigolion lleol. Bydd diweddariad ar y sefyllfa ariannol yn cael ei roi gan y Prif Weithredwr ganol mis Hydref, ond nid yw pethau'n edrych yn dda o gwbl. Mae Gwynedd wedi erlyn siop am werthu sigaréts tybaco ac e vapes i bobl ifanc. Gosodwyd dirwyon o tua £7,000. Mae gwaith wedi dechrau ar gynllun amddiffyn môr gwerth miliynau o bunnoedd ger y Last Inn, Abermaw ar yr A496. Bydd oedi ar adegau a gofynnir i fodurwyr fod yn wyliadwrus a chaniatáu mwy o amser gan y gallai'r goleuadau traffig fod yn dair ffordd. Mae Gwynedd wedi dechrau adeiladu tai fforddiadwy am y tro cyntaf ers 30 mlynedd, mae tri chartref fforddiadwy 3 gwely yn cael eu hadeiladu ar hen safle'r Llyfrgell yn Llanberis fel rhan o brosiect 90 Tŷ Gwynedd erbyn 2027 drwy Wynedd. Ynghyd â'r Gymdeithas Tai mae cynlluniau ar gyfer 1000 o gartrefi newydd i'w rhentu. Yn anffodus mae gan ADRA na Gwynedd gynlluniau i godi yn LL44 a LL43 ar hyn o bryd gan fod mwy o alw mewn ardaloedd eraill. Rwy'n pryderu am nifer y bobl sy'n gadael Gwynedd. 5,400 ers y cyfrifiad diwethaf. Denodd gwasanaeth bws newydd Sherpa i'r Wyddfa 73,000 o deithwyr yr haf hwn. Cynllun ar y cyd rhwng Gwynedd, y Parc Cenedlaethol a'r Heddlu oedd y prosiect. Pan gaeodd cartref Gofal Pwyleg Penrhos ger Pwllheli ddwy flynedd yn ôl roedd pryder am y diffyg gwelyau Gofal Preswyl. Bydd GIG Gwynedd a Betsi ynghyd â thai Gogledd Cymru yn adeiladu cartrefi fforddiadwy ynghyd â gwelyau nyrsio a phreswyl ar y safle ac wedi cael cefnogaeth gan Lywodraeth Cymru. Pan oeddwn yn gadeirydd craffu gofal a thai ynghyd â'r cynghorydd lleol Angella Russell, fe wnaethom bwyso am y prosiect hwn ar frys i ddiwallu anghenion lleol. Ar hyn o bryd mae gormod o ddioddefwyr dementia yn gorfod gadael Gwynedd i ddod o hyd i ofal nyrsio mewn llefydd fel Llangollen, Y Trallwng a Bae Colwyn. Nid wyf eto wedi cael cydffurfiad ynglŷn â phryd y bydd yr unedau dementia yn Y Bermo a Llan Ffestiniog yn cael eu hagor. Mae manylion am gau ffyrdd lleol wedi eu hanfon at y clerc. Mae modd defnyddio tocynnau bws ar y trenau lleol tan fis Mawrth nesaf, ond mae problem ynglŷn â ble i gael tocynnau. Rwyf wedi gofyn i Trafnidiaeth Cymru am fanylion. Os ydych chi'n archebu ar-lein, yna mae'n rhaid i chi dalu er bod gennych docyn am ddim. Rwyf ar gael ar 01341242758. Cyng Eryl Jones-Williams.

**10.8 CEISIADAU CYNLLUNIO**

Ddim wedi dod I law ers y cyfarfod diwethaf.

**10.9 MATERION YN CODI**

**A Cynllun Cyllideb**

Adroddwyd bod £69,929.60 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £35,182.60 o wariant yn fwy na oedd wedi cael ei glustnodi yn y gyllideb am y flwyddyn. Mae hyn yn bennaf oherwydd bod y Cyngor wedi talu gweddill y gost am ddatblygu y maes parcio yn ystod y flwyddyn ariannol newydd.

**B** **Grwp Gwella Dyffryn Ardudwy a Talybont**

Nid oedd dim i’w adrodd ynglyn ar uchod ond cytunodd y Cyng. Edward Griffiths fynychu cyfarfodydd y Grwp hwn ar ran y Cyngor Cymuned.

**C**  **Neuadd Bentref**

Adroddodd y Cyng Edward Griffiths ei fod wedi cael gwybod bod y bollt marw sydd ar y drws tan ddim i fod yna ag ei fod wedi gofyn i Mr. Simon Jones edrych ar hwn, ‘roedd hefyd wedi cael pris gan Veolia am finiau ailgylchu ag ‘roedd hwn yn £33 y mis. ‘Roedd angen rhoid caffi y neuadd ar agenda mis nesa oherwydd bod rhai a diddordeb i redeg y caffi dan sylw. Cafwyd wybod bod llwydni du yn y gegin fach oedd angen sylw.

793.......................................................Cadeirydd

**D** **Archwiliad o’r llochesi bws, mynwentydd ar parc chwarae**

Adroddodd y Cyng. Sian Edwards ei bod heb gario allan yr archwiliad uchod, ond adroddodd y Cyng. Jennifer Yuill fod y fynwent gyhoeddus yn iawn ond bod dwy gangen wedi cwympo ar y llain tir tu allan i’r fynwent a cytunodd y Cyng. Edward Griffiths gael golwg ar hyn. Cafwyd wybod bod un o’r cerrig beddi ddim yn ddiogel a cytunwyd i wneud ymholiadau pwy oedd y teulu oedd yn gyfrifol am y garreg dan sylw. Ni fydd yr archwiliad uchod yn cael ei wneud nawr tan mis Ebrill, ond bydd yr Aelodau yn y cyfamser yn cadw golwg ar gyflwr yr offer chwarae, llochesi bws ar mynwentydd.

**E Nadolig 2024**

Cafwyd wybod gan y Cyng. Beth Bailey bod angen rhai goleuadau newydd ag ei bod wedi ceisio cysylltu gyda’r cwmni oedd wedi gwerthu goeluadau i’r Cyngor y llynedd. Hefyd adroddodd y Cyng. Sian Edwards ei bod wedi siarad hefo’r PCSOs ar Ysgol Gynradd a cytunwyd holi Mr. Iwan Meirion Williams ynglyn a chael coed nadolig.

**F Ethol Cynghorydd**

Adroddodd y Clerc bod y rhybudd ynglyn ar sedd wag wedi dod i ben ar y 9ed o fis diwethaf a bod tri enw wedi ei dderbyngan y Swyddog Etholiadol yn Gaernarfon. Oherwydd bod neb wedi galw am etholiad bod gan y Cyngor yn nawr yr hawl i gyfethol un o’r tri hyn. Adroddodd y Clerc ei bod wedi paratoi papur i bob Aelod a bydd pleidlais gudd yn cael ei chynnal. Ar ol cyfrif y pleidleisiau cafwyd wybod bod Mr. Tegid John wedi bod yn llwyddianus.

**G Cylch Meithrin y Gromlech**

Adroddwyd bod y Cylch uchod yn un llewyrchus iawn a cytunwyd ar ol trafodaeth i rhoid cyfraniad ariannol i’r uchod bob mis Mawrth a bod y swm penodol hwn yn cael ei gynnwys yn precept y Cyngor a fydd yn cael ei drafod mis Ionawr.

**H Sul y Cofio**

Adroddodd y Clerc ei bod wedi gofyn i Ms Ceri Griffiths ddod i chwarae'r corn a bod hyn yn iawn ganddi, cafwyd wybod hefyd bod rhai o’r ATC yn fodlon bod yn bresennol. Penderfynwyd bod y Cyng. Jennifer Yuill yn gofyn i Mrs Alma Griffiths gymryd y gwasanaeth a bod y Cyng. Sian Edwards yn gofyn i Mr.Roy Gamlin gymeryd rhan ag hefyd yn cysylltu gyda’r ysgol gynradd ar ysgol feithrin. Cytunwyd gofyn i Mr. Derek Hayward ynglyn ar sustem sain.

**I Y Tir**

Yn dilyn yr hyn oedd wedi cael ei drafod ar ddechrau y cyfarfod awgrymodd Mr. Mike Evans o ADRA bod y Cyngor Cymuned yn gweithredu fel canolwyr hefo sefydlu pwyllgor newydd Y Tir ag eu bod yn rhoid hysbyseb allan yn yr ardal eu bod yn derbyn ceisiadau gan rhai a oedd a diddordeb i fod yn rhan o’r pwyllgor ag eu bod yn anfon cais i mewn i’r Clerc ynghyd a chopi o’i CV a’i gweledigaeth am prosiect Y Tir am y 5 mlynedd nesa erbyn y 1af o Dachwedd 2024. Bydd yr Aelodau yn trafod y ceisiadau sydd wedi dod i law a wedyn cynnal cyfweliadau os bydd angen.

**10.10 GOHEBIAETH**

**A Cyngor Gwynedd – Adran Priffyrdd**

Wedi derbyn e-bost gan yr Adran uchod yn hysbysu y Cyngor oherwydd bod croesfan y rheilffordd ar llwybr troed rhif 47 yn anniogel yn dilyn archwiliad gan Network Rail bydd yn rhaid cau y llwybr hwn am gyfnod.

**B Cyngor Gwynedd – Adran Priffyrdd**

Wedi derbyn ateb gan yr uchod ynglyn a materion a godwyd yng nghyfarfod diwethaf y Cyngor ag yn datgan bod y mater o osod llinellau melyn dwbwl ar ochor y ffordd o’r maes parcio hyd at y siop Fox’s wedi ei anfon at Iwan Ap Trefor yn yr Adran Traffig yn Gaernarfon. Adroddodd y Clerc ymhellach ei bod wedi derbyn e-bost gan Mr. Ap. Trefor yn datgan bod

794…………………………………………………Cadeirydd

y cais wedi ei gyflwyno i’r gwasanaeth traffig am sylw.

Yn hysbysebu y Cyngor fod yr Arolygwr wedi bod i weld y tyllau ar Ffordd Gors y Gedol ag yn datgan nid yw tyllau cyrraedd trothwy lle mae angen sylw cyn diwedd diwrnod gwaith nesaf ond yn cadarnhau ei fod wedi trefnu eu bod yn cael eu trwsio fel diffyg cynnal dosbarth dau o fewn y tair wythnos nesaf.

Yn hysbysu y Cyngor bod yr Arolygwr o’r farn nid oedd y gwair ar ochor y ffordd o Landdwywe i lawr tuag at Stad Dyffryn Seaside i weld yn creu peryg ar y safle gyda’r llefydd pasio yn glir. O ganlyniad, bydd yn cadw golwg ar y sefyllfa ar ymweliadau arolygon.

**C Cyngor Gwynedd – Adran Priffyrdd**

Wedi derbyn llythyr gan yr uchod ynglyn ar rhaglen waith am mis Hydref ag yn datgan bydd y Tim Tacluso Ardal Ni yn ymweld ar ardal rhwng y 14eg ar 18ed o’r mis hwn.

**D Cyngor Gwynedd – Adran Amgylchedd**

Wedi derbyn e-bost gan yr uchod yn hysbysu y Cyngor bydd y ffordd o Fryn Awelon, Dyffryn Ardudwy hyd at Gornant Uchaf, Dyffryn Ardudwy ar gau ar yr 28ain o’r mis hwn ar sail iechyd a diogelwch I’r cyhoedd yn ystod gwaith adfer polyn diffygiol a gweithgareddau ceblau ar ran Openreach.

**E Mr. Duncan Newport**

Wedi derbyn e-bost arall gan yr uchod. Penderfynwyd peidio ag ymateb i'r e-bost hwn heno oherwydd ddim ond yn ystod y dydd heddiw oedd yr Aelodau wedi ei dderbyn ag felly ‘roedd rhai heb gael cyfle i’w ddarllen a rhai heb ei weld eto. Cytunwyd bod y Clerc yn anfon yn nol at Mr. Newport yn datgan oherwydd bod yr Aelodau heb dderbyn yr e-bost tan heddiw a bod heno yn rhy fyr o amser i’w drafod, eu bod yn ttrafod ei gynnwys yng nghyfarfod nesa y Cyngor.

**10.11 ADRODDIAD Y TRYSORYDD**

Adroddodd y Trysorydd bod £25,725.02 yn y cyfrif rhedegol a £55,285.71 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £111.60 costau = £384.66

Evergreen - £480.00 – torri gwair mynwentydd a gwaith ychwanegol yn y fynwent gyhoeddus

Mr. Gary Martayn - £265.00 - torri gwair parc chwarae, o gwmpas y seddi ar maes parcio

Mr. G. J. Williams - £87.00 - torri gwair mewn gwahanol lefydd yn Talybont

Un Llais Cymru - £80.00 - hyfforddiant Cynghorwyr

Tirwedd - £120.00 - trin chwynglymwr japaneiaidd

Cyllid a Thollad - £204.80 - treth ar gyfog y Clerc

Mr. M. J. Kerr - £480.00 - agor bedd y diweddar Miss Katie Jones

Mr. M. J. Kerr - £90.00 - agor bedd y diweddar Ms Olive Archer (llwch)

Mr. William Hooban - £64.78 - pridd i’r parc chwarae

**Ceisiadau am gymorth ariannol (hyd at 21.9.24)**

Crachod Dyffryn - £500.00\*

Ambiwlans Awyr Cymru - £500.00

Pwyllgor Neuadd Bentref - £3,000.00

Eisteddfod Ardudwy - £500.00

\*Fydd y taliad hwn yn cael ei dalu i mewn i gyfrif y Grwp Adfywio pan fydd y Trysorydd wedi derbyn eu manylion banc.

795........................................................Cadeirydd

Fe gafodd y taliadau uchod eu prosesu gan y Cyng. Jennifer Yuill a wnaeth y Cyng. Edwsard Griffiths gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Pritchard a Griffiths - £1,824.00 – claddu y diweddar Miss Katie Louise Jones

**Anfonebau wedi eu talu ers y cyfarfod diwethaf**

Catrin Soraya Williams – Dim – gwasanaeth cyfieithu

Adroddodd y Trysorydd ei bod wedi derbyn yr Archwiliad Allanol yn nol ag eu bod yn datgan nid oedd y Cyngor wedi cwblhau rhan 2 o’r Datganiad Blynyddol er bod hyn wedi cael ei nodi yn cofnodion mis Mehefin bod y ffurflen wedi ei chwblhau. ‘Roedd yr Aelodau ar Trysorydd o’r farn bod hyn yn anghywir oherwydd eu bod yn cofio i’r ffurflen Datganiad Blynyddol gael ei chwblhau yn y cyfarfod yn mis Mehefin a bod y Cadeirydd ar Trysorydd wedi arwyddo dau gopi ar y noson fel bod gan y Clerc un i’w gadw. Cytunwyd bod y Clerc yn cysylltu gyda Archwilio Cymru yn datgan bod y Datganiad Blynyddol yr oeddynt wedi ei dderbyn yn nol ddim yr un cywir ag eu bod eisiau i’r Archwiliwr Allanol ail edrych ar y ffurflen.

**10.12 UNRHYW FATER ARALL**

Datganodd y Cadeirydd bod angen rhoid unrhyw fater arall oedd yn dod i sylw yr Aelodau cyn cyfarfod y Cyngor ar y grwp Whatsapp o hyn ymlaen.

Nid oedd neb o’r Aelodau yn hapus bod un Cynghorydd wedi recordio y cyfarfod oedd wedi cael ei gynnal ar y 6ed o Awst heb eu caniatad. Datganodd y Clerc bod hyn yn torri Rheolau Sefydlog y Cyngor ag ei bod wedi cysylltu gyda Swyddog Monitro, Cyngor Gwynedd ynglyn a hyn yn gofyn am arweiniad ganddo ar y mater ond nid oedd wedi cael ateb eto.

Oherwydd bod llun modur wedi cael ei rhoi ar y dudalen weplyfr yn dangos ei fod wedi parcio ar ochor y ffordd ger yr ysgol a perchennog y tir cyfagos yn datgan bod ddim parcio i fod yna, ‘roedd perchennog y modur wedi cael gwybod gan yr Heddlu bod yn iawn parcio yn y lle hyn oherwydd nid oedd llinellau melyn dwbwl ar y ffordd a nid oedd wedi parcio o flaen y kerb oedd wedi cael ei ddisgyn.

Datgtanwyd siom bod y gor-dyfiant o Bro Enddwyn ymlaen am Llanbedr byth wedi cael ei dorri yn nol.

**ARWYDDWYD................................................Cadeirydd**

**DYDDIAD........................................................................** 796